Ισοπαλία στην "πλατεία" για τον Παναιτωλικό | Νέα από το Αγρίνιο και την Αιτωλοακαρνανία-AgrinioLike\nHome Αθλητικά Slider Ισοπαλία στην "πλατεία" για τον Παναιτωλικό\nΙσοπαλία στην "πλατεία" για τον Παναιτωλικό\n9/10/2017 Αθλητικά , Slider Edit\nΘα μπορούσαν να απολαμβάνουν τη... μοναξιά της κορυφής μετά την ολοκλήρωση της τρίτης αγωνιστικής οι «κυανέρυθροι», αλλά δεν κατάφεραν να πάρουν τη νίκη κόντρα σε έναν πολύ καλά στημένο ειδικά στην άμυνά του Παναιτωλικό, οι παίκτες του οποίου δεν παράτησαν το παιχνίδι παρά το γεγονός ότι βρέθηκαν πίσω στο σκορ και πήραν έτσι τον δεύτερο βαθμό τους στο πρωτάθλημα.\nΧωρίς ρυθμό ήταν το πρώτο ημίχρονο, ειδικά οι ποδοσφαιριστές του Πανιωνίου φάνηκαν επηρεασμένοι από την διακοπή. Αμφότερες οι ομάδες είχαν προβλήματα στην ανάπτυξη και είναι χαρακτηριστικό ότι στο πρώτο 45λεπτό όσες φάσεις έγιναν ήταν αποκλειστικά από στημένες μπάλες! Αυτός ήταν ο μοναδικός τρόπος με τον οποίο κατάφερναν να γίνουν υποτυπωδώς απειλητικοί οι δυο αντίπαλοι.\nΣτο 6ο λεπτό, μετά το κόρνερ του Ρόσα, ο Ντίας έπιασε την κεφαλιά, αλλά η μπάλα πέρασε άουτ. Οι γηπεδούχοι… απάντησαν με τον ίδιο τρόπο, όταν στο 12’ ο Χατζισαφί εκτέλεσε φάουλ με σέντρα, ο Ντουρμισάι ήταν αυτός που πήρε την κεφαλιά, αλλά είδε τη μπάλα να περνά πάνω από το οριζόντιο δοκάρι της εστίας του Κυριακίδη.\nΟ Πανιώνιος είχε την κατοχή της μπάλας, αλλά δεν μπορούσε να βρει διαδρόμους και να διασπάσει την καλή αμυντική λειτουργία του Παναιτωλικού με τις δύο ομάδες πάντως να έχουν πρόβλημα στην γρήγορη ανάπτυξη.\nΚαι η τρίτη φάση του αγώνα ήταν από στημένη μπάλα όταν στο 29΄ο Χατζισαφί εκτέλεσε απευθείας φάουλ, η μπάλα πέρασε από όλους και τελικά ο Κυριακίδης απομάκρυνε με δυσκολία. Δεν… πρωτοτύπησαν οι Νεοσμυρνιώτες ούτε στο 44ο λεπτό, όταν ο Χατζισαφί κέρδισε φάουλ σε καλή θέση, ο Μασούντ ανέλαβε να εκτελέσει, η μπάλα χτύπησε στο τείχος και στη συνέχεια ο ίδιος παίκτης έκανε σέντρα σουτ με τον Κυριακίδη να αποκρούει σε κόρνερ.\nΔεν άλλαξε ιδιαίτερα η εικόνα του αγώνα στα πρώτα λεπτά του δεύτερου ημιχρόνου, αλλά τελικά ήρθε το γκολ από στημένη μπάλα…\nΣτο 56’, μετά την εξαιρετική ενέργεια του Ντουρμισάι, ο Μασούντ έγινε αποδέκτης της μπάλας, «άδειασε» ωραία τον Χαντάκια, ο Μόρας τον ανέτρεψε καθαρά στην περιοχή, ο Ιρανός ήταν εύστοχος στην εκτέλεση του πέναλτι και έκανε το 1-0.\nΑυτό ήταν το πρώτο γκολ του Μασούντ στη Νέα Σμύρνη, ενώ είναι αξιοσημείωτο ότι η τελευταία φορά που είχε σκοράρει ο Ιρανός ήταν τον περασμένο Ιανουάριο στο Αγρίνιο!\nΟι φιλοξενούμενοι φάνηκαν να αφυπνίζονται από το γκολ που δέχθηκαν, ανέβασαν ρυθμό, έγιναν απειλητικοί και στο 67ο λεπτό, ο Ρόσα έβγαλε εξαιρετική σέντρα από τα δεξιά, η μπάλα πέρασε από τον Γκιοατά, ο Ντίας ήταν αμαρκάριστος, πήρε την κεφαλιά και έστειλε τη μπάλα στα δίχτυα για το 1-1.\nΟ Χάβος πέρασε στο παιχνίδι τον Μαρκόβσκι, δείχνοντας σαφή πρόθεση να «χτυπήσει» το παιχνίδι, οι Αγρινιώτες ήταν αυτοί που προσπαθούσαν περισσότερο για το δεύτερο γκολ και είναι χαρακτηριστικό ότι μέχρι το 80ο λεπτό η μοναδική τελική του Πανιωνίου στο δεύτερο ημίχρονο ήταν το πέναλτι του Μασούντ.\nΤελικά ο ρυθμός... χάθηκε, τα σκληρά μαρκαρίσματα αυξήθηκαν, ο Πανιώνιος πίεσε στο τελευταίο δεκάλεπτο, αλλά χωρίς αποτέλεσμα και το τελικό 1-1 είναι δίκαιο, βάσει της εικόνας που έδειξαν οι δυο ομάδες σε ολόκληρο το 90λεπτο.\nΠανιώνιος (Μιχάλης Γρηγορίου): Αστράς, Βλάχος, Μπανανά, Γκιοατά, Χατζισαφί, Σαββίδης (46’ Σιώπης), Κόρμπος, Μασούρας (80' Σαραμαντάς), Μασούντ, Λάμπρου (72’ Σπιριντόνοβιτς), Ντουρμισάι.\nΠαναιτωλικός (Μάκης Χάβος): Κυριακίδης, Μαρινάκης, Ρότσα, Μόρας, Χαντάκιας (65’ Ροντρίγκες), Μπεχαράνο, Λόπες, Μάρκος Πάουλο (82' Μπράβο), Κλέσιο, Ρόσα, Ντίας (72’ Μαρκόβσκι).\nΔιαιτητής: Εμμανουήλ Σκουλάς (σύνδεσμος Θεσσαλίας).\nΔεν έγινε καλό παιχνίδι στη Νέα Σμύρνη, τουλάχιστον στο πρώτο ημίχρονο. Οι δύο ομάδες έγιναν απειλητικές μόνο από στημένες μπάλες, δεν είχαν ρυθμό στο παιχνίδι τους και αντιμετώπιζαν πρόβλημα στην ανάπτυξη. Το σκηνικό άλλαξε στο δεύτερο ημίχρονο με τον Πανιώνιο να προηγείται με το πέναλτι του Μασούντ και τον Παναιτωλικό να… ξυπνά αφού βρέθηκε πίσω στο σκορ και να καταφέρνει να ισοφαρίσει «τσιμπώντας» τελικά έναν βαθμό.\nΟ Πανιώνιος προηγήθηκε με το πέναλτι του Μασούντ, αλλά οι Αγρινιώτες αποδείχθηκαν πολύ… σκληροί για να χάσουν! Και τελικά πήραν την ισοπαλία χάρη στο γκολ του Ντιέγκο Λόπες, ο οποίος ξεχώρισε συνολικά με την απόδοσή του, αλλά ήταν και αυτός που έκανε το 1-1.\nΤην πετυχημένη… συνταγή των δύο πρώτων αγωνιστικών όσον αφορά τη διάταξη ακολούθησε ο Μιχάλης Γρηγορίου με 4-2-3-1. Ο Αστράς, στο ντεμπούτο του, κάτω από την εστία, Γκιοάτα και Μπανανά στόπερ, Βλάχος δεξιά και Χατζισαφί αριστερά στην άμυνα, Σαββίδης και Κόρμπος στα χαφ, τριάδα Μασούρα, Μασούντ και Λάμπρου πίσω από τον προωθημένο Ντουρμισάι.\nΣύστημα 4-3-3 για τον Μάκη Χάβο στον Παναιτωλικό. Ο Κυριακίδης στο τέρμα, Ρότσα, Μόρας, Χαντάκιας και Μαρινάκης η τετράδα στην άμυνα, Λόπες, Μπεχαράνο και Πάουλο στη μεσαία γραμμή και στην επίθεση οι Ρόσα, Κλέσιο και Ντίας. Οι Αγρινιώτες δηλαδή παρατάχθηκαν χωρίς κλασικό επιθετικό.\nΧωρίς προβλήματα η διαιτησία του Σκουλά, ο οποίος ορθά υπέδειξε πέναλτι στην ανατροπή του Μασούντ από τον Μόρα. Σωστές οι υποδείξεις των βοηθών του.


Στο SPORTCAMP το 5ο Ευρωπαϊκό Πρωτάθλημα Παγκρατίου Αθλήματος! ~ Loutrakiblog.gr\nΣτο SPORTCAMP το 5ο Ευρωπαϊκό Πρωτάθλημα Παγκρατίου Αθλήματος!\nΑκόμη μία διεθνή διοργάνωση στο Λουτράκι φέρνει ο όμιλος SPORTCAMP , καθότι στις εγκαταστάσεις του Αθλητικού του Κέντρου θα διεξαχθεί το 5ο Ευρωπαϊκό Πρωτάθλημα Παγκρατίου Αθλήματος!..\nΑπό 6 έως 9 Οκτωβρίου 2017, 120 αθλητές και συνοδοί από 6 Ευρωπαϊκές χώρες θα διαγωνιστούν στις κατηγορίες:\nΤο 5ο Ευρωπαϊκό Πρωτάθλημα Παγκρατίου Αθλήματος διοργανώνεται από την Ελληνική Ομοσπονδία Παγκρατίου Αθλήματος υπό την αιγίδα της Παγκόσμιας Ομοσπονδίας Παγκρατίου Αθλήματος.\nΤο Παγκράτιο Άθλημα είναι ένα από τα αρχαιότερα Ελληνικά αθλήματα με αναφορές σε αρχαία κείμενα που χρονολογούνται από το 12ο αιώνα π.χ. ενώ ήταν ένα από τα δημοφιλέστερα αθλήματα των αρχαίων Ολυμπιακών Αγώνων. Σήμερα, το Παγκράτιο Άθλημα κατατάσσεται στις Πολεμικές Τέχνες με την Παγκόσμια Ομοσπονδία να αριθμεί ήδη 28 κράτη-μέλη ενώ γίνεται προσπάθεια το άθλημα να ενταχθεί στους μοντέρνους Ολυμπιακούς Αγώνες.\nΤο SPORTCAMP και το Λουτράκι αποτελούν τον ιδανικό προορισμό για την υλοποίηση του Ευρωπαϊκού Πρωταθλήματος. Είναι, μάλιστα, η δεύτερη φορά που μία επίσημη, διεθνής διοργάνωση του Παγκράτιου Αθλήματος πραγματοποιείται στο Λουτράκι από το SPORTCAMP, που διαθέτει πλήρεις εγκαταστάσεις και μεγάλη εμπειρία στη φιλοξενία μεγάλων διοργανώσεων Πολεμικών Τεχνών. Επιπρόσθετα, η εγγύτητα του Λουτρακίου στο Διεθνές Αεροδρόμιο Ελ. Βενιζέλος και η γενικότερη ανάδειξη του προορισμού ως αθλοτουριστικού αποτελούν εχέγγυα για μια ακόμη ιδιαίτερα επιτυχημένη, επίσημη διοργάνωση.\nΠερισσότερες διοργανώσεις εδώ


THEO GREECE: 10 ΑΠΡΙΛΙΟΥ ...3η γορτη PATRIA ......ΜΕ ΕΘΝΟΠΑΘΕΙΑ ΚΑΙ ΠΑΘΟΣ !!!!\n10 ΑΠΡΙΛΙΟΥ ...3η γορτη PATRIA ......ΜΕ ΕΘΝΟΠΑΘΕΙΑ ΚΑΙ ΠΑΘΟΣ !!!!\nΓια τρίτη συνεχόμενη χρονιά το περιοδικό Patria διοργανώνει την γιορτή του.\nΜετά από ένα έτος όπου είδαμε να πλήττονται βασικοί πυλώνες της εθνικής μας υπόστασης, όπως η έννοια της ιθαγένειας αλλά και να γίνεται προσπάθεια ποινικοποίησης όσων αντιδρούν στην μετανάστευση.\nΜετά από ένα έτος όπου η εθνική κυριαρχία της χώρας και επίσημα μειώθηκε ενώ τα εθνικά θέματα βαίνουν σε ολοκληρωτικό ξεπούλημα.\nΜετά από ένα έτος όπου...\nκοινωνικοί θεσμοί, ο Πολιτισμός, η Ιστορία, αλλά και η ίδια η Ελευθερία μας, αποδομούνται. Προβάλλει καίρια η ανάγκη της απάντησής μας μέσω της διαμόρφωσης του πολιτικού και κοινωνικού λόγου του Πατριωτικού Κινήματος, αλλά\nκαι της προβολής της δικής μας άποψης για τον πολιτισμό και την ίδια την ζωή.\nΣτις 10 Απριλίου το Patria θα διοργανώσει στον πολυχώρο Χρώμα (Καραγεώργη Σερβίας και Λέκκα 8, Σύνταγμα) μία γιορτή γεμάτη από ελληνικό χρώμα και αμφισβήτηση εθνική του πολιτικώς ορθού. Μία εκδήλωση με συζητήσεις, παρουσιάσεις, προβολές, εργαστήρια, εκθέσεις και μουσική. Μία γιορτή με εθνοπάθεια γι’ αυτούς που επιμένουν ελληνικά.\nΥποδοχή, πληροφορίες και λειτουργία cafe, bar και εστιατορίου με μπουφέ 7 ευρώ καθ’ όλη την διάρκεια της εκδηλώσεως.\n12:00-13:00 Η όπερα στην Ελλάδα του σήμερα. Συντονιστής Γιώργος Πισσαλίδης (δημοσιογράφος). Συμμετέχουν: Γιάννης Χριστόπουλος (λυρικός καλλιτέχνης), Νίκος Βασιλείου (μαέστρος).\n13:00-14:00 Νεολαία και σύγχρονος πολιτικός λόγος. Συντονιστής: Δημήτρης Παπαγεωργίου (εκδότης Patria), Κώστας Χατζής (υποψήφιος πρόεδρος ΟΝΝΕΔ), Έφη Σέλλιου (μέλος Δ.Σ. Ομόνοιας), Γιάννης Παναγιωτακόπουλος (πρόεδρος ΝΕ.Ο.Σ.), Ηλίας Σπύρου (πρώην πρόεδρος Δράσις-ΚΕΣ).\n14:00-16:00 Προβολή ταινίας «Στρατιώτες του Διαστήματος».\n16:00-17:30 Ανωνυμία των bloggers & χτίσιμο δομών αντίστασης στο Διαδίκτυο. Εκπρόσωποι από γνωστά ιστολόγια. Workshop video editing.\n17:30-18:30 Παρουσίαση του νέου βιβλίου της Φανούλλας Αργυρού «Η διζωνική εκτέλεση της Κυπριακής Δημοκρατίας 1955-2011». Συζήτηση «Οι προκλήσεις της νεοθωμανικής πολιτικής της Τουρκίας». Συντονιστής: Πάρις Στυλιανίδης (εκδόσεις «Αδράστεια»). Συμμετέχουν: Φανούλλα Αργυρού (συγγραφέας), Γιάννης Κουριαννίδης (περιοδικό «Ενδοχώρα»), Σταύρος Καρκαλέτσης (ιστορικός συγγραφέας).\n12:00-13:30 Πειραματική αρχαιολογία & Πολεμικές τέχνες. Ο σύλλογος ιστορικών μελετών «Κορύβαντες» παρουσιάζει τις δραστηριότητες και τους σκοπούς του. Τα μέλη της Ελληνικής Εφιπποτοξοτικής Εταιρείας παρουσιάζουν την ομάδα «Έλληνες Κένταυροι» και την έφιππη τοξοβολία στην χώρα μας. Προβολή βίντεο, ζωντανές επιδείξεις, παρουσίαση εκθεμάτων εξοπλισμού.\n13:30-14:00 Η Δραχμή ως παράλληλο νόμισμα. Ο Ηλίας Πολατίδης (βουλευτής Σερρών) παρουσιάζει μια εναλλακτική λύση για την επιβίωση σε καιρούς κρίσης.\n14:00-16:00 Προβολή ταινίας «Στα σύνορα της προδοσίας».\n16:30-17.30 Μεταναστευτικό, Εθνικά Θέματα, Μεταπολίτευση: η κοινωνία στρέφεται στις ιδέες μας; Συντονιστής: Δημήτρης Ζαφειρόπουλος (εκδότης «Ελεύθερου Κόσμου»). Συμμετέχουν: Χρίστος Χαρίτος (μέλος Κ.Ε. ΛΑ.Ο.Σ.), Νίκος Χιδίρογλου (δημοσιογράφος), Πολύδωρος Δάκογλου (εκδότης εφημερίδας «Ενημέρωση»), Τάσος Δημητρακόπουλος (δικηγόρος).\n17:30-18:30 Περιστολή θρησκευτικών και ατομικών ελευθεριών και Κάρτα του Πολίτη. Συντονιστής: Νίκος Χιδίρογλου (δημοσιογράφος). Συμμετέχουν: Γιάννης Ζωγράφος (δικηγόρος), Ευάγγελος Χανιώτης (συγγραφέας), Ηλίας Ρεβιάδης Τούμπας (θεολόγος-μουσικολόγος).\n18:30-19:30 1821 Η εικονογραφία μίας Επανάστασης. Παρουσίαση του νέου βιβλίου του Χρίστου Γούδη και της Μαρίας Καλλινάκη. Οπτικοακουστικό και μουσικό δρώμενο.\n19:30-20:30 Κερατέα, Άγιος Παντελεήμονας, Πομακοχώρια: η Πολιτεία κατά πολιτών. Συντονιστής: Σκιπίων Αποστολάκης (μέλος συντονιστικής επιτροπής κατά των ΧΥΤΑ). Συμμετέχουν: Μάκης Βορίδης (βουλευτής Αττικής), Χριστίνα Σιδέρη (τομεάρχης Β5 ΝΔ), Σπύρος Γιαννάτος (εκπρόσωπος κατοίκων Αγ. Παντελεήμονα), Σεμπαϊδήν Καραχοτζα (εκδότης «Natpress»).\n20:30-21:30 Αντιρατσιστικός νόμος, ιθαγένεια και μετανάστευση. Συντονιστής: Δημήτρης Παπαγεωργίου. Συμμετέχουν: Θάνος Πλεύρης (βουλευτής Αθηνών), Γιάννης Ανδριόπουλος (δικηγόρος), Γιάννης Κολοβός (συγγραφέας), Γιάννης Κωτούλας (ερευνητής), Κωνσταντίνος Ρωμανός (καθηγητής Πανεπιστημίου Αιγαίου), Παναγιώτης Δούμας (μέλος του Δ.Σ. της Ομοσπονδίας Εμπορικών Συλλόγων Αττικής).\nΒραβεύσεις Ελλήνων που ξεχώρισαν για την προσφορά τους στην Πατρίδα.\nLive μία μουσική περιπλάνηση στην εναλλακτική πατριωτική σκηνή από την Ιταλία της δεκαετίας του ‘70 στην σύγχρονη πατριωτική ελληνική hip-hop σκηνή.\nΣτον πρώτο όροφο θα λειτουργεί βιβλιοπωλείο και θα υπάρχει μόνιμη έκθεση παραδοσιακών προϊόντων της ελληνικής γης. Επίσης έκθεση φωτογραφίας με συγκλονιστικές εικόνες για την εγκατάλειψη της ιστορικής κληρονομιάς της πατρίδας μας.\nΑναρτήθηκε από THEOGREECE στις 4/03/2011 12:59:00 μ.μ.


Trados 2007 και δυνατότητα επεξεργασίας έργων που δημιουργήθηκαν με Trados 8\nelmak · 3 · 912\non: 15 Sep, 2008, 19:41:26\nΕπικοινώνησε σήμερα μαζί μου ένας πελάτης, ο οποίος θέλει να μου αναθέσει ένα έργο αναθεώρησης, το οποίο, όπως μου είπε, πρέπει να δουλευτεί με Trados 8, γιατί δημιουργήθηκε και μεταφράστηκε με Trados 8. Του απάντησα ότι έχω το 2007, το οποίο ειναι μεταγενέστερη εκδοση και ότι λογικά μπορεί να καλύψει τις απαιτήσεις έργων που δημιουργήθηκαν με 8. Εκεινος επέμεινε ότι δεν είναι δυνατόν, γιατί είναι, λέει, έργο σε Tageditor με περίεργη μορφή κ.λπ. Βάσει των γνώσεων και της εμπειρίας σας με το Trados, είναι δυνατόν να δουλέψω με το 2007 έργο που δημιουργήθηκε με το 8; Μου κάνει εντύπωση, γιατί συνήθως οι μεταγενέστερες εκδόσεις καλύπτουν τις απαιτήσεις των προγενέστερων, έτσι δεν είναι;\nRe: Trados 2007 και δυνατότητα επεξεργασίας έργων που δημιουργήθηκαν με Trados 8\nReply #1 on: 15 Sep, 2008, 19:45:22\nΛογικά, δεν πρέπει να υπάρχει πρόβλημα εάν πρόκειται για αρχεία TagEditor.\nΜόνο μια δοκιμή θα σε πείσει με τα συγκεκριμένα αρχεία. Καλό θα ήταν να ζητήσεις και τα σχετικά αρχεία .ini (που απ' ό,τι φαίνεται, μπορεί να σου χρειαστούν).\nΕπίσης, αναθεώρηση μπορεί κανείς να κάνει και με εξαγωγή από Tageditor σε Word.\nΒλέπε: Translate ttx files in your favourite translation memory tool.\nΠάντως, καλό είναι να έχει κανείς την τελευταία έκδοση (μικρό το κόστος αναβάθμισης). Εκτός από το ότι είναι πιο αργό το concordance σε μεγάλες μνήμες, έχει αρκετές βελτιώσεις.\n« Last Edit: 15 Sep, 2008, 19:49:20 by spiros »\nReply #2 on: 15 Sep, 2008, 20:07:16\nΕπικοινώνησα με την SDL στο chat που έχει διαθέσιμο από το site της. Εκτός του ότι απάντησαν μέσα σε λιγότερο από ένα λεπτό, ο υπεύθυνος ήταν ενημερωμένος και μου είπε το εξής κουφό (το οποίο μου το είχε προηγουμένως πει η Λίνα σε άλλο φόρουμ):\nτο 2007 αποτελείται από τις εκδόσεις 8 όλων των στοιχείων: Tageditor 8, Workbench 8, SDLX 8. Όντως, αν πάει κανείς στο Help menu των στοιχείων και επιλέξει Αbout, του δίνει ακριβώς την έκδοση του στοιχείου που χρησιμοποιεί. Οπότε, πολλή κουβέντα για το τίποτα...\nΣε ευχαριστώ πολύ, Σπύρο, είναι πολύ σωστό αυτό που λες, για την τελευταία έκδοση. Αναβάθμισα πρόσφατα από το 7 με λιγότερα από 150 ευρώ και η διαφορά της αναβάθμισης από την αμέσως προηγούμενη έκδοση ήταν ιδιαιτέρως τσουχτερή!


Τετ, 08/04/2020 - 21:19\nΌλο και περισσότερο απλώνει τα πλοκάμια του ο κορωνοϊός στο Μακάρειο Νοσοκομείο. Ακόμη έξι κρούσματα καταγράφονται. Στην λίστα με τα επιβεβαιωμένα έχει μπει και ιατρικό προσωπικό.\nΣυγκεκριμένα πρόκειται για μία νευρολόγο, μία παιδίατρο, 2 ειδικευόμενους ιατρούς, ένα άτομο από το νοσηλευτικό προσωπικό και μία μαία.\nΔείγμα έχει ληφθεί από κάθε εργαζόμενο του Μακάρειου Νοσοκομείου, με τον αριθμό να φτάνει τα 200. Η διαδικασία ιχνηλάτησης συνεχίζεται αδιάκοπα. Απολύμανση έχει γίνει τόσο στον παιδιατρικό όσο και στον παιδοχειρουργικό θάλαμο.\nΑνδρέας Νεοφύτου – Εκτ. Διευθ. Μακάρειου Νοσοκομείου\n"Είμαστε σε μία δύσκολη κατάσταση και προσπαθούμε να κάνουμε ότι είναι δυνατό για να προστατεύσουμε τους ασθενείς μας και τα μωρά που έχουμε εδώ".\n"Χτύπημα" και στο νοσοκομείο Πόλεως Χρυσοχούς\nΟ κορωνοϊός πλήττει ασταμάτητα τα δημόσια νοσηλευτήρια. Τρία είναι τα επιβεβαιωμένα κρούσματα στο Νοσοκομείο Πόλης Χρυσοχούς, στο οποίο έχει ξεκινήσει απολύμανση σε όλους τους χώρους. Σήμερα μάλιστα άρχισαν και οι διαγνωστικές εξετάσεις στον πληθυσμό της κοινότητας, έπειτα από παράκληση των ιδίων των κατοίκων να υποβληθούν στο τεστ για κορωνοϊό.\nΓιώτης Παπαχριστοφή - Δήμαρχος Πόλης Χρυσοχού\n"Οι μισοί περίπου έχουν κάνει αυτό το τεστ και υπολογίζουμε να κάνουν το τεστ πέραν των 120-130 ατόμων".\nΤο κόστος της εξέτασης έχει αναλάβει ο Δήμος Πόλεως Χρυσοχούς κατά 50%. Την δειγματοληψία έχει αναλάβει το ιδιωτικό εργαστήριο που διενήργησε τις εξετάσεις σε Πάφο και Αραδίππου με τα αποτελέσματα να είναι έτοιμα σε 72 ώρες.


Le Meridien Piccadilly Λονδίνο\n21 Piccadilly, Λονδίνο, Ηνωμένο Βασίλειο\nΤο Le Meridien Piccadilly είναι σε ιδανική τοποθεσία περίπου 15-λεπτά με τα πόδια από Το London Eye, και προσφέρει 266 δωμάτια και υποαλλεργικά δωμάτια, τζακούζι και δωμάτιο με ατμόλουτρο (σάουνα). Χτισμένο σε εδουαρδινό στιλ, το ξενοδοχείο ανακαινίστηκε το 1999.\nΤο κατάλυμα είναι ιδανικά τοποθετημένο με άμεση πρόσβαση στο σταθμό Oxford Circus του μετρό. Χάρη σε σταθμό των τρένων που είναι κοντά, το χαριτωμένο ξενοδοχείο συνδέεται καλά με άλλα μέρη του Λονδίνου.\nΤο Le Meridien Piccadilly διαθέτει δωμάτια εξοπλισμένα με Ίντερνετ υψηλής ταχύτητας, ψυγείο, παροχές τσάι/καφέ, εξοπλισμό σιδερώματος και απευθείας τηλεφωνική γραμμή. Όλα τα δωμάτια έχουν δάπεδο με πλακάκια και κλασική επίπλωση.\nΜεγάλη ποικιλία πιάτων σύγχρονης κουζίνας σερβίρεται στο εσωτερικό εστιατόριο. Το μπαρ που σερβίρει θαλασσινά προσφέρει ζεστά ποτά, καθώς και σνακ και ψητά.\nΟι επισκέπτες θα περπατήσουν 20-λεπτά μέχρι το σταθμό του τρένου Σταθμός Victoria.\nΤο Le Meridien Piccadilly διαθέτει αίθουσα συναντήσεων και φωτοτυπικό για επαγγελματικές ανάγκες και προσφέρει καθαριστήριο, υπηρεσίες πορτιέρη και υπηρεσία γυαλίσματος υποδημάτων.\nΤο Le Meridien Piccadilly παρέχει κούνιες και βιντεοπαιχνίδια για παιδιά. Στον χώρο του ξενοδοχείου θα βρείτε γυμναστήριο, μαθήματα αεροβικής και κέντρο φίτνες.\nWest End 400 μ\nFloris 150 μ\nPicadilly Craft Market 150 μ\nPiccadilly Theatre 200 μ\nWaterstone\_'s Booksellers Ltd 50 μ\nPaxton & Whitfield 150 μ\nSt. James's Church 100 μ\nΠλατεία Τραφάλγκαρ 600 μ\nPiccadilly circus 200 μ\nLe Meridien Piccadilly, Ηνωμένο Βασίλειο\nAcacia Hostel Λονδίνο\nΞενοδοχείο Walter Au Lac 3*, Λουγκάνο - Ελβετία;\nΞενοδοχείο Des Indes 5*, Χάγη - Ολλανδία;\nΞενοδοχείο Central Plaza 4*, Νιούκασλ - Αυστραλία;\nΠανδοχείο Yangshuo Guang Yue Inn, Yangshuo - Κίνα;\nΞενοδοχείο Boertjie And Mademoiselle 4*, Κέιπ Τάουν - Νότια Αφρική;\nΞενοδοχείο Bali Akasa 3*, Σεμινιάκ - Ινδονησία;\nΒίλα Casa Flora, Rojales - Ισπανία;\nΔιαμέρισμα Apartment On S. Vazirov, Μπακού - Αζερμπαϊτζάν;\nΠανσιόν Symphony, Χακούμπα - Ιαπωνία;\nΞενοδοχείο ξενοδοχείο δεκέλεια 3*, Αθήνα - Ελλάδα;\nΞενοδοχείο Porto Sani 5*, Παραλία Σάνη - Ελλάδα;\nΞενοδοχείο παραδοσιακό ξενοδοχείο οντάς 3*, Χανιά - Ελλάδα;


Το φαράγγι της Αγίας Ειρήνης - studiosgeorge.gr\nΔίκλινα δωμάτια με διπλό κρεβάτι\nΔωμάτια με αυλή\nΤο φαράγγι της Αγίας Ειρήνης βρίσκεται στη δυτική πλευρά των Λευκών Ορέων, στην επαρχία Σελίνου, με πολλά κατακόρυφα περάσματα. Έχει πάρει το όνομα του από το χωριουδάκι που βρίσκεται κοντά στην είσοδο του, 46 χλμ. από τα Χανιά. Το μήκος του είναι 7,50 χλμ και η διάβαση του διαρκεί τρεις ώρες. Στην παραλία βρίσκεται το χωριό Σούγια με την πεντακάθαρη και πανέμορφη παραλία, όπου μπορείτε να απολαύσετε ένα αξέχαστο μπάνιο στα νερά του Λιβυκού πελάγους.\nΠΑΛΑΙΟΧΩΡΑ - ΧΑΝΙΑ, ΚΡΗΤΗ\nΥπεύθυνη επικοινωνίας: Σκλαβάκη Ματούλα\nΤηλ.: 28230-41142 (Παλαιόχωρα)\nΤηλ.: 210-5914052 (Αθήνα)


Τετάρτη, 27 Φεβρουαρίου 2019 16:45\tTennisnews Team\nO Hubert Hurkacz πέτυχε τη σημαντικότερη νίκη της καριέρας του, απέκλεισε τον Kei Nishikori στον 2ο γύρο του Dubai Tennis Championships και προκρίθηκε στον πρώτο προημιτελικό της καριέρας του.\nΓια πρώτη φορά μπήκε σε έναν ΑΤΡ προημιτελικό ο Hubert Hurkacz, ο οποίος επικράτησε του Kei Nishikori, No. 1 στο ταμπλό του Dubai Tennis Championships, με 7-5, 5-7, 6-2.\nΟ 22χρονος Πολωνός, Νο. 77 στην παγκόσμια κατάταξη, πανηγύρισε την πρώτη του Top 10 νίκη, σε έναν αγώνα που έκανε 6 break, αξιοποιώντας τα 6 από τα 7 break point που είχε!\nO Nishikori έχασε μεγάλη ευκαιρία για να πάρει το 1ο σετ, αφού έκανε το πρώτο break στην αναμέτρηση στο 9ο game και πέρασε μπροστά με 5-4. Σέρβιρε για το 6-4 ο Ιάπωνας, όμως ο Hurkacz έκανε 2 break στη σειρά και "έκλεψε" το σετ με 7-5!\nΚαι στο 2ο σετ ο Nishikori είχε προβλήματα, παρόλο που προηγήθηκε με 4-0 και με 5-1. Ο Πολωνός πήρε 4 games στη σειρά και ο Nishikori απέτυχε να κλείσει άλλες 2 φορές σετ στο σερβίς του! Παρόλα αυτά, έκανε κι άλλο break στο 11ο game και κατάφερε στην 4η απόπειρά του να ολοκληρώσει ένα σετ στο σερβίς του, για το 7-5 στο 12ο game.\nΣτο 3ο σετ ωστόσο έμοιαζε να έχει ξεμείνει από ενέργεια και ο Hurkacz έκανε και το break που του έδωσε το momentum στο 4ο game. "Ξέφυγε" με 3-1, διατήρησε το πλεονέκτημα ως το τέλος και στο 8ο game, όταν ο Ιάπωνας σέρβιρε για την παραμονή του στο τουρνουά, έκανε κι άλλο break για το 6-2.\nHubi: Fully Loaded\nAυτή ήταν η πρώτη Top 10 νίκη για τον Hurkacz, που θα αντιμετωπίσει έναν εκ των Στέφανο Τσιτσιπά και Egor Gerasimov στα προημιτελικά του Dubai Tennis Championships. Θυμίζουμε πως ο Στέφανος τον είχε κερδίσει σχετικά εύκολα την προηγούμενη εβδομάδα στη Μασσαλία, για τον 2ο γύρο του Open 13.


«Οι μάσκες που χαμογελούν όπως αυτοί που αγαπάς» - TheNewspaper.gr\n-119 min. ago-Τα φορολογικά έσοδα της Ελλάδας ως ποσοστό του ΑΕΠ μειώθηκαν στο 38,7% το 2019\n-109 min. ago-Απεγνωσμένος ο Πρόεδρος Εμπορικού Συλλόγου Λάρισας, Χ. Παπαδόπουλος: «Το λιανικό εμπόριο πεθαίνει»\n-105 min. ago-Σχεδόν 1,5 εκατομμύριο άνθρωποι πέθαναν σε όλο τον κόσμο εξαιτίας του Covid-19\n-102 min. ago-«Ισότιμη πρόσβαση των ατόμων με αναπηρία παντού»\n-101 min. ago-Έκτακτο δελτίο επιδείνωσης καιρού\n-101 min. ago-Υποχωρεί 21% η μετοχή της Express\n-89 min. ago-Τι θα ισχύσει για τον εμβολιασμό των μαθητών\n-88 min. ago-Big Brother - Spoiler: Αυτοί είναι οι υποψήφιοι προς αποχώρηση για αυτη την εβδομάδα\n-86 min. ago-Η Νίκαια αναβάλλει το περίφημο καρναβάλι της λόγω του Covid-19\n-82 min. ago-Αυταρχισμός ο υποχρεωτικός εμβολιασμός των μαθητών\nΠρώτη καταχώρηση: Σάββατο, 12 Σεπτεμβρίου 2020, 12:48\nΗ Γ.Γ. Πολιτικής Προστασίας ρωτά: «Εσύ για ποιόν φοράς σήμερα τη μάσκα σου»; Γιατί φοράμε όλοι τις μάσκες μας για να προστατέψουμε εμάς και τους γύρω μας. Επειδή όλοι, ενήλικες και παιδιά, είμαστε μαζί σε αυτή την προσπάθεια. Αποδεικνύουμε πως νοιαζόμαστε για τους ανθρώπους που αγαπάμε, καθώς και για όλους εκείνους που δεν γνωρίζουμε, αλλά θα μπορούσαν να είναι ο παππούς μας ή κάποιο άλλο αγαπημένο μας πρόσωπο».\nΌπως αναφέρει ακόμη η Γ.Γ. Πολιτικής Προστασίας «στη νέα αυτή καμπάνια, ενόψει και της έναρξης της νέας σχολικής χρονιάς, τα παιδιά φορούν τις μάσκες τους για να προστατεύσουν τους ανθρώπους που αγαπούν και οι μάσκες κάνουν τα μαγικά τους! Γιατί οι αγαπημένοι μας καταλαβαίνουν ότι νοιαζόμαστε για αυτούς. Και μέσα από τις δικές μας μάσκες, μας χαμογελούν».\nΤελευταία ενημέρωση: Σάββατο, 12 Σεπτεμβρίου 2020, 12:48\nΣυνολικά 50 τόνοι ανθρωπιστικής βοήθειας από την Ήπειρο για τους σεισμοπαθείς της Αλβανίας\nΑναζητούν όσους ήταν στο στο πλοίο που ταξίδεψε ο γιος του επιχειρηματία\nΑυξήθηκαν τα έσοδα στο α΄ τρίμηνο


NBA 2K21 - Review: Για μια ακόμα χρονιά... απογοήτευση - Gointernet\nΑυτό είναι το iPhone 12 – Οι τιμές…\nKryon και Brabham σε ένα ηχοσύστημα άνω των…\nΤο σκάφος OSIRIS-REx της NASA κατάφερε για πρώτη...\nImmortals Fenyx Rising – Preview: Ελληνική μυθολογία με...\nΤο «ραντεβού» του Facebook έρχεται στην Ελλάδα και...\nAmnesia: Rebirth – Review: Ανυπόφορο και εφιαλτικό, όπως...\nHome\tFeatured\tNBA 2K21 – Review: Για μια ακόμα χρονιά… απογοήτευση\nby billakos 21 Σεπτεμβρίου 2020\nΠρώτη καταχώρηση: Δευτέρα, 21 Σεπτεμβρίου 2020, 22:32\nΤίτλος: NBA 2K21\nΔιαθέσιμο σε: PlayStation 4 / Xbox One / PC / Nintendo Switch / PlayStation 5 / Xbox Series S/X\nΕταιρεία Ανάπτυξης: Visual Concepts\nΗμ/νία Κυκλοφορίας: 4 Σεπτεμβρίου 2019\nΟ φετινός Σεπτέμβριος δεν θα μπορούσε να διαφέρει σε πολύ από τους προηγούμενους όσον αφορά τις gaming κυκλοφορίες, καθώς, όπως τα προηγούμενα χρόνια, γνωρίζαμε ότι οι πρώτες μέρες του θα μας έβρισκαν αγκαλιά με το με το ετήσιο NBA 2K.\nΒέβαια φέτος υπάρχει μια τεράστια διαφορά. Οι κονσόλες 8ης γενιάς σιγά-σιγά παραδίδουν τη σκυτάλη στην επόμενη γενιά, οπότε αρκετοί παίκτες σκέφτονται, ορθά, αν πρέπει να αγοράσουν έναν τίτλο για την τωρινή τους κονσόλα ή να περιμένουν και να τον αποκτήσουν μια και καλή στην επόμενη, ώστε να τον απολαύσουν στο έπακρο.\nΓι’ αυτόν τον λόγο αρκετές εταιρείες αποφάσισαν να προσφέρουν δωρεάν αναβαθμίσεις των επερχόμενων παιχνιδιών τους, για τις κονσόλες της επόμενης γενιάς. Οπότε με μία αγορά ο παίκτης θα μπορέσει να απολαύσει το παιχνίδι του και στην τωρινή αλλά και στην επόμενη γενιά, κάτι που είναι λογικό, ώστε να μην αγοράζει δύο φορές ένα παιχνίδι που του αρέσει πάρα πολύ. Βέβαια σε κάθε κανόνα υπάρχει και η εξαίρεση. Και μια από αυτές είναι το φετινό NBA 2K21.\nΌλα ξεκίνησαν πριν 2 μήνες όταν η 2K Sports ανακοίνωσε τις εκδόσεις του NBA 2K21, τα περιεχόμενα αλλά και τις τιμές τους. Το πρώτο πράγμα που παρατήρησαν αρκετοί ήταν η αύξηση της τιμής (της τάξεως των 5€) της απλής έκδοσης της επόμενης γενιάς σε σχέση με την απλή έκδοση της τωρινής γενιάς. Η 2K Sports ήταν η πρώτη εταιρεία που επιχείρησε αύξηση τιμής.\nΤο δεύτερο «φάουλ» της 2K Sports είναι η παρουσία της Mamba Forever Edition, μιας συλλεκτικής έκδοσης θα λέγαμε, όχι τόσο για το περιεχόμενο όσο για το εξώφυλλο της. Το εξώφυλλο της εν λόγω έκδοσης κοσμεί ο εκλιπών Kobe Bryant, ο οποίος απεβίωσε στις 26 Ιανουαρίου 2020 σε ατύχημα με ελικόπτερο, μαζί με την 13χρονη κόρη του. Μια πολύ καλή και απόλυτα λογική κίνηση από την εταιρεία, καθώς ο Bryant αποτέλεσε έναν θρύλο του παγκόσμιου αθλητισμού. Τα στραβά της όλης υπόθεσης βρίσκονται στην τιμή και στο περιεχόμενο της Mamba Forever Edition. Με τιμή που αγγίζει τα 100€ κάποιος που δεν γνωρίζει θα έλεγε ότι απευθύνεται στους σκληροπυρηνικούς φαν της πορτοκαλί θεάς. Η 2K Sports όμως αποφάσισε, ότι αγοράζοντας τη Mamba Forever Edition εκτός από ένα σωρό in-game items και consumables, o παίκτης θα αποκτήσει και την απλή έκδοση του παιχνιδιού για την επόμενη ή για την προηγούμενη γενιά αντίστοιχα. Δηλαδή αν αγοράσετε τη Mamba Forever Edition για το PS4, θα λάβετε την απλή έκδοση του NBA 2K21 για το PS5 και vice versa. Και που είναι το κακό σε αυτό, μπορεί να αναρωτηθεί κάποιος. Την ίδια ώρα που τα άλλα ετήσια αθλητικά παιχνίδια κυκλοφορούν απλά updates για ανανέωση roster σε χαμηλότατη τιμή και άλλα παιχνίδια προσφέρουν τις αναβαθμίσεις δωρεάν, η κίνηση της 2K Sports ξινίζει, πόσο μάλλον όταν το μόνο που προσφέρει κάθε χρόνο είναι κυρίως ανανεωμένα roster και κάποιες μικρές αλλαγές στο gameplay, κάτι το οποίο ελπίζουμε να μην ισχύει έτσι “στεγνά” για την έκδοση next-gen.\nΚαι μέσα σε όλα αυτά δεν προσφέρεται καν η επιλογή κάποιου next-gen upgrade (έστω επί πληρωμή) για όσους αγόρασαν το παιχνίδι για κονσόλα τωρινής γενιάς. Τραγικά πράγματα. To μόνο σωστό της όλης υπόθεσης είναι ότι το progression σας μεταφέρεται από την έκδοση της τωρινής γενιάς, στην επόμενη.\nΌπως κάθε χρόνο, έτσι και φέτος, ένας από τους κύριους λόγους για να αγοράσει κάποιος το παιχνίδι είναι το My Career. Για όσους δεν γνωρίζετε, σε αυτό το mode δημιουργείτε τον παίκτη σας από την αρχή, διαλέγετε τα χαρακτηριστικά του και τη θέση του και προσπαθείτε μέσα από ένα ενδιαφέρον (συνήθως) σενάριο, να κατακτήσετε το όνειρο που είναι η συμμετοχή στο NBA.\nΦέτος ο ήρωάς μας ονομάζεται Junior και είναι ένας έφηβος ο οποίος ζει κάτω από τη σκιά του πατέρα του, που είναι αρκετά γνωστός μπασκετμπολίστας. Ο πατέρας του σε αρκετές στιγμές θα προσπαθήσει να τον καθοδηγήσει, αρκετά αυστηρά είναι η αλήθεια, σε σημείο που ο Junior θα τα παρατήσει και θα ασχοληθεί με το football. Μετά από ένα τραγικό γεγονός, ο Junior θα επανέλθει στον δρόμο του μπάσκετ και φέτος, για πρώτη φορά σε NBA 2K τίτλο, θα μπορέσετε να αναλάβετε έναν παίκτη που παίζει σε Λύκειο, Κολέγιο και NBA. Κατά τη διάρκεια του (σχετικά σύντομου) story mode, θα κληθείτε να διαλέξετε ανάμεσα σε επιλογές που θα επηρεάσουν την εξέλιξη της καριέρας σας, θα φλερτάρετε και θα μπείτε σε διαμάχες.\nΜε το που τελειώσει το story mode θα βρεθείτε στο ανανεωμένο My Neighborhood, όπου μπορείτε να πάτε γυμναστήριο και καζίνο, να αλλάξετε ρούχα και κούρεμα, ενώ μπορείτε να παίξετε αγώνες με άλλους παίκτες online, τόσο σε κανονικά γήπεδα, όσο και σε γήπεδα κλουβιά με ειδικούς όρους. Όλα αυτά όμως επηρεάζονται για μια ακόμη φορά από τα γνωστά microtransactions τα οποία επιτρέπουν την αύξηση του overall του παίκτη σας σε ελάχιστο χρόνο, την ίδια ώρα που για να φτάσετε σε αντίστοιχο επίπεδο θα πρέπει να παίζετε εβδομάδες. Αυτό προφανώς καταλύει οποιονδήποτε ανταγωνισμό ή διασκέδαση έχει να προσφέρει το My Neighborhood.\nΣτα υπόλοιπα modes δεν έχει αλλάξει κάτι το ιδιαίτερο. Το My Team συνεχίζει να θυμίζει το αντίστοιχο Ultimate Team του FIFA με τα microtransactions να βασιλεύουν και εδώ. Αν επιθυμείτε να γίνετε προπονητής μπορείτε να επιλέξετε το My GM, ενώ αν επιθυμείτε να παίξετε ολόκληρη τη σεζόν αλλά και τα play-offs μπορείτε να το κάνετε επίσης. Τέλος αν θέλετε να παίξετε το γυναικείο πρωτάθλημα, τότε το WNBA σάς δίνει αυτή την επιλογή.\nΠέρα από τα ανανεωμένα roster, η 2K Sports κάθε χρόνο προσέφερε και ανανεωμένο gameplay, άλλοτε περισσότερο και άλλοτε λιγότερο. Φέτος οι αλλαγές αγγίζουν το ελάχιστο για μια ακόμη χρόνια. Οι βασικότερες έχουν να κάνουν με την αλλαγή του μετρητή του σουτ (ναι, ξανά) και την αύξηση των επιλογών που δίνει το δεξί αναλογικό.\nΌσον αφορά το σουτ, η 2K Sports άλλαξε για μια ακόμη φορά τον μετρητή του και επανέφερε αυτόν που είχε χρησιμοποιηθεί στο NBA 2K17 με τραγικά αποτελέσματα. Ο φετινός μετρητής είναι ακόμα χειρότερος και δυσκολεύει αρκετά την επίτευξη μακρινών σουτ. Όταν πάτε να σουτάρετε, εμφανίζεται μια μπάρα πάνω από το κεφάλι του παίκτη σας, στην οποία μια μικρή κίτρινη περιοχή υποδηλώνει το σημείο που πρέπει να φτάσει η πινέζα του μετρητή. Η κίτρινη περιοχή μεγαλώνει ή μικραίνει ανάλογα με το ποσοστό του παίκτη στο αντίστοιχο σουτ και τη θέση που βρίσκεται. Αν καταφέρετε ως δια μαγείας να πετύχετε ακριβώς τη μέση της κίτρινης περιοχής, τότε το παιχνίδι σάς επιβραβεύει με excellent και το σουτ σας βρίσκει στόχο 100%. Όπως καταλαβαίνετε, σε ένα παιχνίδι που βασιλεύει η ταχύτητα δεν μπορεί ο παίκτης να παίζει «mini-games» και να προσέχει πινέζες σε μετρητές για να πετύχει ένα μακρινό καλάθι. Ο μετρητής πρέπει να είναι πιο απλός και να μην αποσπά το μάτι του παίκτη από το παιχνίδι, όπως ακριβώς ήταν ο περυσινός που απλά γέμιζε μια μπάρα. Πραγματικά είναι αδιανόητη η εμμονή της εταιρίας να πειράζει κάθε χρόνο τους μετρητές, ειδικά ενώ έχει βρει έναν αρκετά καλό όπως ήταν στους προηγούμενους δυο τίτλους.\nΗ δεύτερη αλλαγή που θα παρατηρήσετε στο gameplay του NBA 2K21 είναι οι παραπάνω κινήσεις που μπορείτε να κάνετε με το δεξί αναλογικό. Πλέον με την κίνηση του μοχλού, μπορείτε να εκτελέσετε ντρίμπλες, να σουτάρετε, να αποφύγετε μαρκαρίσματα ή να παίξετε 1vs1. Η αλήθεια είναι ότι εμάς δεν μας βόλεψε ποτέ ο συγκεκριμένος τρόπος παιχνιδιού, αλλά είναι σίγουρα θετικό το ότι υπάρχουν παραπάνω επιλογές μέσα στο παιχνίδι.\nΤο multiplayer του NBA 2K21 προδίδεται για μια ακόμη χρονιά από τους καταστροφικούς servers της 2K. Όπως κάθε χρόνο, το lag και τα disconnects βασιλεύουν σε τεράστιο βαθμό, σε σημείο που καταφέραμε να ολοκληρώσουμε μόλις 4 online παιχνίδια, είτε στο My Neighborhood είτε στο Online. Είναι πραγματικά ανεπίτρεπτο (παίζει να το γράφουμε για τέταρτη σερί χρονιά) με τα τόσα λεφτά που βγάζει η εταιρεία μόνο από το NBA 2K, να μην έχει καταφέρει ακόμη να φτιάξει αξιοπρεπείς servers. Ειδικά με την always online τροπή που έχει πάρει το παιχνίδι από το 2018 και μετά.\nΓια τον τεχνικό τομέα δεν έχουμε να πούμε πολλά. Όπως κάθε χρόνο η 2K Sports φροντίζει να μας παραδίδει ένα οπτικό υπερθέαμα ακόμα και στις ξεπερασμένες τεχνολογικά κονσόλες μας. Όπως μπορείτε να δείτε και από τις φωτογραφίες, τα αποτελέσματα στο απλό PS4 είναι εκπληκτικά και σίγουρα ανυπομονούμε για την έκδοση της επόμενης γενιάς, για να θαυμάσουμε ίσως τον καλύτερο οπτικό τομέα που υπάρχει σε αθλητικό παιχνίδι. Τα animations των παικτών είναι αληθοφανέστατα, ενώ και η μπάλα έχει ιδανική αίσθηση βάρους. Από την άλλη, παρατηρήθηκαν frame-drops σε αρκετά σημεία των cutscenes του My Career, τα οποία έκαναν την όλη εμπειρία δυσάρεστη.\nΗ μουσική που ντύνει το NBA 2K21 κινείται για μια ακόμη χρονιά σε γνωστά Rap, Trap και RnB μονοπάτια και σίγουρα θα ενθουσιάσει τους παίκτες που έχουν παρόμοια ακούσματα.\nΓια μια ακόμη χρονιά η 2K Sports επαναπαύεται στην έλλειψη ανταγωνισμού και μας προσφέρει ακόμα λιγότερους λόγους για να προβούμε στην αγορά του φετινού NBA 2K. Δυστυχώς το NBA 2K21 το μόνο που έχει να προσφέρει είναι ανανεωμένα roster, έναν τραγικό μετρητή για τα σουτ και μερικές νέες κινήσεις. Σίγουρα δεν αξίζει τα 70€ που ζητάει η εταιρία για την «αναβάθμιση» του 2K20, πόσο μάλλον τα 99€ που «αναγκάζει» τους παίκτες να δαπανήσουν, αν θέλουν να παίξουν το παιχνίδι και στις δυο γενιές.\nΔυστυχώς η 2K Sports δεν φαίνεται να βάζει μυαλό από τις συνεχόμενες κακές κριτικές των τελευταίων ετών και συνεχίζει να αποτελεί αντικείμενο αρνητικής συζήτησης. Το καταφέρνει πότε με τις in-game διαφημίσεις, πότε με τα microtransactions και πότε με την αύξηση της τιμής ενός παιχνιδιού που εδώ και χρόνια αποτελεί περισσότερο update παρά νέο παιχνίδι.\nΑν θέλετε να παίξετε NBA 2K21 στη νέα γενιά, τότε απλά περιμένετε γι’ αυτήν την έκδοση που ίσως εξιλεώσει τη σειρά. Οι υπόλοιποι ασχοληθείτε για μια ακόμη χρονιά με τον περυσινό τίτλο και συνεχίστε να ελπίζετε για ένα καλύτερο παιχνίδι του χρόνου.\nΕΛ.ΑΣ.: Προσοχή σε e-mail Δούρειο Ίππο με όνομα...\nΜαθαίνουμε Battlegrounds AthanasHS Hearthstone\n[GR/ENG]🛑Verdansk Midnight Express - Escape from Gulag🛑 XRTC_ArchMage_TV Call Of Duty: Modern Warfare\nCAM Maybe later | D3 West τρεξιμο | Ο αγαπημένος σου τρέχτης | Ελα στον χειρότερο Bang2 League of Legends